[{"text_idx": "#000001", "text": "Va\u0308givald ja hirmutunne po\u0303imuvad romantiliste seikluste, uljaste unistuste ja ma\u0308rgade unelmatega, muutes teose sisulise raskuse vahetuks ja kaasahaaravaks, koguni lennutavaks kogemuseks. Po\u0303latud \u201cteistsuguses\u201d a\u0308rkab keegi, keda Ameerika po\u0303lisrahvad pidasid pu\u0308haks."}, {"text_idx": "#000003", "text": "Ammu enne Alec Butleri 2014. aastal avaldatud originaalteose to\u0303lkimist eesti keelde oli mul o\u0303nn temaga isiklikult tutvuda. Meie so\u0303prus sai alguse 2012. aastal Berliinis Entzauberti nimelisel queer\u2019il DIY filmifestivalil, kus filme na\u0308idati vabas o\u0303hus vagunelamute vahel roheluses. Oma esimesel ma\u0308lupildil Alecist na\u0308en teda palaval suvepa\u0308eval istumas \u2013 u\u0308lakeha paljas \u2013 backstage\u2019i-tsoonis plastmasstoolil, mis kuulub ja\u0308tkuvalt paljude aiapidude sisustuse hulka. Alecil olid pikad tumedad juuksed, ho\u0303re habe, suured silmad ja so\u0303bralik naeratus. U\u0308le tema ka\u0308sivarte jooksid ta\u0308toveeringud mu\u0308toloogilistest tegelastest ja tema suured rinnad rippusid vallatult ko\u0303hul. Ja kuidagi said meist kiiresti festivali bestikad."}, {"text_idx": "#000004", "text": "Entzaubertil esitles ta oma animafilmide triloogiat pealkirjaga \u201cMisadventures of Pussy Boy\u201d, millest sai o\u0303htu hitt. Pussy Boy vo\u0303i Kiisupoiss oli ka viis, kuidas \u201cRa\u0308meparadiisi\u201d peategelast kutsuti \u2013 ku\u0308ll pilkavalt, aga ka hellitavalt. See animafilmide seeria (lingid allpool) on Aleci so\u0303nul raamatu omamoodi kaasteos."}, {"text_idx": "#000011", "text": "Arst niinimetatud Koorekompvekkide Paleest, mis vaatamata ahvatlevale nimele viitab psu\u0308hhiaatriahaiglale, rakendab Terry peal \u201caversiooniteraapiat\u201d, mida muudel aegadel ja muudes kontekstides \u2013 ehk siiski ka mo\u0303ne teise tolleaegse meditsiinito\u0308o\u0308taja poolt \u2013 mo\u0303istetaks seksuaalse kuritarvitamisena. Va\u0308gistamisena. Need piinarikkad kogemused panid peategelase pinge ja ha\u0308biga suhtuma oma kehasse ja seksuaalsusesse. Ja kuskil eemal \u2013 nii la\u0308hedal ja samas nii vo\u0303imatult kaugel \u2013 on maaliline ja maagiline paradiis."}, {"text_idx": "#000012", "text": "Lohutust sellel karmil pinnal pakkusid Terryle raamatud ja vastuse otsimine maailmast va\u0308ljaspool paradiisisaart ku\u0308simusele, kas leidub teisigi temasugused. Vihjeid ja mo\u0303ningast tuge leiab ta Kreeka mu\u0308toloogiast, kuni tema ellu tuleb imekaunis ja po\u0303ikpa\u0308ine indiaanlanna Darla \u2013 ainus inimene, kes teda aktsepteerib ja tunnustab. Darla enda elu pole sugugi kergem. Baariomanikust isa mitte u\u0308ksnes ei kupelda oma tu\u0308tart klientidele, vaid va\u0308a\u0308rkohtleb teda seksuaalselt ka ise."}, {"text_idx": "#000013", "text": "Kaks outsider\u2019it leiavad teineteist. Nad armuvad, neist saavad parimad so\u0303brad ja teekaaslased. U\u0308htlasi u\u0308tleb Darla, et Terry-sugused on indiaanlastest esivanemate ja\u0308rgi pu\u0308had."}, {"text_idx": "#000014", "text": "Vahesoolisus ehk intersoolisus (varem ka interseksuaalsus) on koondnimetus sellise keha kohta, kus sugukromosoomid, hormoonitasemed vo\u0303i muud fu\u0308u\u0308silised asjaolud on atu\u0308u\u0308pilised ehk ei sobi normidega, mida peetakse naistele ja meestele omasteks. Tegemist on kaasasu\u0308ndinud na\u0308htusega. Intersoolisus ei ta\u0308henda, et inimene ise ei suuda ma\u0308a\u0308ratleda enda sugu, samuti ei pruugi eripa\u0308ra olla va\u0308liselt na\u0308ha.\nTrans, transsoolisus (ingl trans, transgender) on u\u0308ldmo\u0303iste, mis koondab enda alla inimesed, kelle sooline identiteet ja/vo\u0303i sooline eneseva\u0308ljendus ei lange kokku su\u0308nnil ma\u0308a\u0308ratud sooga. Vahesoo seisundis inimene vo\u0303ib olla ka trans."}, {"text_idx": "#000015", "text": "Trans, transsoolisus (ingl trans, transgender) on u\u0308ldmo\u0303iste, mis koondab enda alla inimesed, kelle sooline identiteet ja/vo\u0303i sooline eneseva\u0308ljendus ei lange kokku su\u0308nnil ma\u0308a\u0308ratud sooga. Vahesoo seisundis inimene vo\u0303ib olla ka trans."}, {"text_idx": "#000016", "text": "Terry ja Darla romantiline suhe asetub va\u0308givaldsesse taustasu\u0308steemi. Selles tegevusliinis joonistub va\u0308lja emotsionaalselt toetavate intiimsuhete olulisus queer-kogemuses. Seksuaalne suhe ja armastus ei ole mitte lihtsalt meeldivad kogemused, nagu ilmselt paljud meist on harjunud mo\u0303tlema. See mo\u0303jub ka enesekinnituslikult. See annab julgust ja selgust \u2013 tunde, et sind armastatakse ja hinnatakse sellisena, nagu sa oled. Seksuaalsuse va\u0308ljendus nimelt on ka enesekinnituslik praktika, mis on seda olulisem just trans kehade puhul, kes on ilmselt ma\u0308rksa sagedamini kogenud ha\u0308bitunnet ja haavatavust seoses oma keha ja seksuaalsusega."}, {"text_idx": "#000018", "text": "1990. alguses ka\u0308ivitunud trans uuringute valdkonna u\u0308ks olulisemaid seisukohti oli teadmiste autorsuse mitmekesistamine \u2013 et ka transinimeste enesekirjeldus ja eneserefleksioon on legitiimne teadmiste allikas. Sellega vastanduti senistele valdavalt patologiseerivatele teaduslikele ka\u0308sitlustele transsoolisusest, kus trans inimesed olid paiksooliste (ingl cis-gender) teadlaste uurimisobjektiks. Trans kehad asetati tavaliselt soo normatiivsesse raamistikku ja transsoolisust kujutati 20. sajandi teises pooles valdavalt lineaarse liikumisena u\u0308hest fikseeritud sookategooriast teise."}, {"text_idx": "#000022", "text": "Ilmselt ma\u0308letame ko\u0303ik, kuidas on olla teismeline. Kui me alles o\u0303pime ko\u0303ndima selles soolistatud maailmas, mil vo\u0303ime koguni obsessiivselt suhtuda asjadesse ja tegevustesse, mida seostatakse meeste vo\u0303i naiste \u201cmaailmadega\u201d, kui otsime romantikat, armume meeletult ning kogeme iha naudingute ja ebakindluste vahelisel peenel joonel. Ent vaid va\u0308hestele on tuttav, kuidas on kogeda noorust nii, kui sa tunned, et oled poiss (vo\u0303i tu\u0308druk), aga keegi sind millegi pa\u0308rast ei usu."}, {"text_idx": "#000025", "text": "8 raamatut, mida sel suvel lugeda (ja u\u0308ks film vaatamiseks ka)"}, {"text_idx": "#000031", "text": "U\u0308ks hiilgav juturaamat, vestluso\u0303htud kunstist, teadusest ja trans-inimestest ja feministi filmivalik Netflixist. Jaanuari kultuurisoovitused"}]